ભાજપ સરકારે ૧૬મી લોકસભાની ચૂંટણીને ધ્યાનમાં રાખીને તેના ચૂંટણીઢંઢેરામાં સો નવાં શહેર વસાવવાની જાહેરાત કરી હતી તેનો અમલ, પ્લાનિંગ, તેની સામે ઘણા જો અને તો ઊભા હોવા છતાં આરંભી દીધો છે. સ્માર્ટ સિટીની કલ્પનાને સાકાર કરવા આયોજનો પણ શરૂ થઇ ગયાં છે. એ સાથે દેશની નદીઓને જોડવાનું પણ નક્કી કર્યું છે. આ બંને જાહેરાતો ગ્લોબલ વોર્મિંગ અને પૂરના કારણથી થનારા નુકસાન વધાર્યા વિના નહીં રહે તે વાસ્તવિકતા ભૂલવા જેવી નથી.